CELEX: 32002R2302
Language: ro
Date: 2002-12-20 00:00:00
Title: Regulamentul (CE) nr. 2302/2002 al Comisiei din 20 decembrie 2002 de modificare a Regulamentului (CE) nr. 2535/2001 de stabilire a normelor de aplicare a Regulamentului (CE) nr. 1255/1999 al Consiliului privind regimul importurilor de lapte și produse lactate și deschiderea unor contingente tarifare

03/Volumul 45
            
            
               RO
            
            
               Jurnalul Ofícial al Uniunii Europene
            
            
               280
            
         32002R2302
   
               L 348/78
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 2302/2002 AL COMISIEI
   
   din 20 decembrie 2002
   de modificare a Regulamentului (CE) nr. 2535/2001 de stabilire a normelor de aplicare a Regulamentului (CE) nr. 1255/1999 al Consiliului privind regimul importurilor de lapte și produse lactate și deschiderea unor contingente tarifare
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 3448/93 al Consiliului din 6 decembrie 1993 de stabilire a regimului comercial aplicabil anumitor mărfuri rezultate din prelucrarea produselor agricole (1), modificat ultima dată de Regulamentul (CE) nr. 2580/2000 (2), în special articolele 6 alineatul (2) și 7 alineatele (2) și (3),
   având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței laptelui și produselor lactate (3), modificat ultima dată de Regulamentul (CE) nr. 509/2002 (4), în special articolul 29 alineatul (1),
   având în vedere Decizia 2002/309/CE, Euratom, a Consiliului și a Comisiei din 4 aprilie 2002 privind încheierea a șapte acorduri cu Confederația elvețiană (5), în special articolul 5 alineatul (3),
   întrucât:
   
               (1)
            
            
               Conform anexei 2 la Acordul dintre Comunitatea Europeană și Confederația elvețiană privind comerțul cu produse agricole, semnat la Luxemburg la 21 iunie 1999 și aprobat prin Decizia 2002/309/CE, Euratom, contingentul 09.4155 reglementează toate tipurile de iaurt, inclusiv iaurtul cu arome. În consecință, descrierea produselor care intră sub incidența contingentului respectiv ar trebui să fie modificată pentru a reflecta acest lucru.
            
         
               (2)
            
            
               Brânza Halloumi poate fi clasificată atât în contingentul numărul 2 cât și în contingentul numărul 3 din anexa III(C) la Regulamentul (CE) nr. 2535/2001 al Comisiei (6), modificat ultima dată de Regulamentul (CE) nr. 1667/2002 (7). Pentru a evita confuzia, descrierea din respectiva anexă trebuie adaptată.
            
         
               (3)
            
            
               Prin urmare, Regulamentul (CE) nr. 2535/2001 trebuie modificat în consecință.
            
         
               (4)
            
            
               Măsurile prevăzute în prezentul regulament sunt conforme cu avizul ședinței comune a comitetelor de gestionare a laptelui și produselor lactate și privind aspectele orizontale ale comerțului cu produse agricole prelucrate care nu intră sub incidența anexei I,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 2535/2001 se modifică după cum urmează:
   
               1.
            
            
               Anexa I.F se înlocuiește cu textul anexei I la prezentul regulament.
            
         
               2.
            
            
               Anexa III.C se înlocuiește cu textul anexei II la prezentul regulament.
            
         Articolul 2
   Prezentul regulament intră în vigoare în ziua următoare datei publicării în Jurnalul Oficial al Comunităților Europene.
   Articolul 1 punctul 1 se aplică de la 1 ianuarie 2003.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 decembrie 2002.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 318, 20.12.1993, p. 18.
   
      (2)  JO L 298, 25.11.2000, p. 5.
   
      (3)  JO L 160, 26.6.1999, p. 48.
   
      (4)  JO L 79, 22.3.2002, p. 15.
   
      (5)  JO L 114, 30.4.2002, p. 1.
   
      (6)  JO L 341, 22.12.2001, p. 29.
   
      (7)  JO L 252, 20.9.2002, p. 8.
   ANEXA I
   
      
                  Contingent nr.
               
               
                  Cod NC
               
               
                  Descriere
               
               
                  Taxă vamală
               
               
                  Cantitate (tone)
               
            
                  Contingent fix
               
            
                  2002
                  de la 1 iulie 2002 la 30 iunie 2003
               
               
                  2003 et seq.
                  de la 1 iulie la 30 iunie
               
            
                  „09.4155
               
               
                  ex 0401 30
               
               
                  Smântână, cu un conținut de grăsimi mai mare de 6 %
               
               
                  scutire
               
               
                  2 167
                  (2 000+ 167)
               
               
                  2 000”
               
            
                  0403 10
               
               
                  Iaurt
               
            
   ANEXA II
   
      „III.C
      ALTE PRODUSE CU REGIM PREFERENȚIAL LA IMPORT
      
                  Nr. crt.
               
               
                  Cod NC
               
               
                  Descriere
               
               
                  Țara de origine
               
               
                  Taxă de import
                  (EUR/100 kg greutate netă fără alte indicații)
               
               
                  Reguli sau certificate de completare IMA 1
               
            
                  1
               
               
                  ex 0406 90 29
               
               
                  Kashkaval, produs exclusiv din lapte de oaie maturat cel puțin două luni, cu conținut minim de grăsime de 45 % din greutate în materie uscată și cu un conținut minim de materie uscată de 58 % din greutate, în bucăți de brânză de cel mult 10 kg, ambalate sau nu în plastic
               
               
                  Cipru
               
               
                  67,19
               
               
                  A se vedea anexa XI(E)
               
            
                  2
               
               
                  ex 0406 90 31
                  ex 0406 90 50
               
               
                  Brânză, cu excepția Halloumi, produsă numai din lapte de oaie sau de bivoliță, în containere cu saramură sau în vase din piele de oaie sau de capră
               
               
                  Cipru
               
               
                  67,19
               
               
                  A se vedea anexa XI(F)
               
            
                  3
               
               
                  ex 0406 90 50
                  ex 0406 90 86
                  ex 0406 90 87
                  ex 0406 90 88
               
               
                  Halloumi
               
               
                  Cipru
               
               
                  27,63
               
               
                  A se vedea anexa XI(F)”